'Jeugdiges' stig glo brand wat treinwaens verwoes | Maroela Media
'Jeugdiges' stig glo brand wat treinwaens verwoes
Die brandende treinwaens. (Foto: Verskaf)
'n Groep jeugdiges wat by Transnet se instandhoudingstasie in die Bloemfonteinse middestad gewaar is, is glo verantwoordelik vir die brandstigtingvoorval waartydens 24 treinwaens verwoes is.
Die polisie het vroeër gesê 'n werknemer van die Passasierspooragentskap (Prasa) het omstreeks 14:30 Saterdag rook uit 'n klomp treinwaens sien borrel wat langs die treinspoor gestaan het.
Die Shosholoza Meyl-treinwaens was nie in gebruik nie, maar wel geoormerk vir opknapping en herstelwerk.
Volgens Fikile Mbalula, minister van vervoer, is 'n groep jeugdiges vroeër by die perseel opgemerk en daarna verwyder. Dieselfde groep het glo Saterdag teruggekeer en twee treinwaens aan die brand gesteek.
Mbalula het die skade wat aangerig is op sowat R90 miljoen geskat en die voorval as 'n "suiwer daad van misdadigheid" bestempel.
Geen dienste word deur die voorval geraak nie, maar kritiek noodsaaklike kabels by die depot is beskadig.
Die ondersoek na die voorval duur voort en niemand is nog in hegtenis geneem nie. Mbalula het egter beloof dat daar spoedig opgetree sal word.
Enigiemand met inligting rakende die voorval word versoek om die Parkweg-polisiestasie by 051 507 6000 of die Stop Misdaadnommer by 08600 10111 te skakel.
Bloemfontein In die nuus Transnet
Toonaangewende sakeman sterf
Eskom: 'Wanneer gaan die waansin end kry?'
Wie gebruik meestal die treine??
Die EFF wat agter die trein skole universiteite biblioteke se brande staan pluk n lekker lat vir hulle self.
Julius leer hulle mooi om onregeerbaar te wees. Hy is dom as hy dink hulle gaan nie dieselfde doen met sy regering nie.
Wys my ENIGE IETS positief wat die EFF al in hierdie land gedoen het? ZERO- NET MOOI NIKS.
EFF is soos parasiete wat teer op ander partye se foute.
Daar kom niks positiefs uit Malema se mond uit nie. Hulle doen net mooi niks om die land op te bou nie.
En weereens sal niks gebeur nie. Hulle is minderjarig en in ouers se sorg gelaat. EK SE VERHOOR HULLE AS VOLWASSENES HULLE WEET WAT HULLE DOEN. Dis nie net stoutigheid nie.
Kla hulle aan vir terrorisme !!!
Hierdie is nie 'n daad van misdadigheid nie. Dit is verraad teen ons land, terrorisme deur eie burgers in die ergste graad. As daar so na baie van hierdie voorvalle gekyk word kan die wet 'n groter effek hê as tans.